pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผยรัฐบาลมุ่งมั่นส่งเสริมสินค้าเกษตรไทย ชื่นชม “ข้าวเหนียวแดงเมืองเลย” ขึ้นทะเบียน GI เพิ่มมาตรฐานสินค้า และเพิ่มรายได้ให้กับชุมชน
วันพฤหัสบดีที่ 13 เมษายน 2566
13/04/2566
โฆษกรัฐบาลเผยรัฐบาลมุ่งมั่นส่งเสริมสินค้าเกษตรไทย ชื่นชม “ข้าวเหนียวแดงเมืองเลย” ขึ้นทะเบียน GI เพิ่มมาตรฐานสินค้า และเพิ่มรายได้ให้กับชุมชน
โฆษกรัฐบาลเผยรัฐบาลมุ่งมั่นส่งเสริมสินค้าเกษตรไทย ชื่นชม “ข้าวเหนียวแดงเมืองเลย” ขึ้นทะเบียน GI เพิ่มมาตรฐานสินค้า และเพิ่มรายได้ให้กับชุมชน
วันนี้ (วันที่ 13 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้รับทราบรายงานจากกระทรวงพาณิชย์ ถึงการขึ้นทะเบียนสินค้าสิ่งบ่งชี้ทางภูมิศาสตร์ (Geographical Indication : GI) รายการใหม่ อันดับที่ 196 ได้แก่ ข้าวเหนียวแดงเมืองเลย ซึ่งการขึ้นทะเบียน GI ของสินค้าเกษตร สามารถช่วยสร้างรายได้ให้กับชุมชน ควบคุมคุณภาพสินค้าเพื่อสร้างความเชื่อมั่นแก่ผู้บริโภค และเป็นการขยายโอกาสเพิ่มช่องทางการตลาด
โฆษกประจําสํานักนายกรัฐมนตรี กล่าวว่า ข้าวเหนียวแดงเมืองเลย เป็นผลิตภัณฑ์ที่มีอัตลักษณ์เฉพาะตัว ปลูกในที่ราบลุ่มและที่ราบระหว่างภูเขา พื้นดินอุดมไปด้วยแร่ธาตุ ทําให้ต้นข้าวสามารถดูดซึมสารอาหาร แตกกอได้มากกว่าปกติ ประกอบกับสภาพอากาศของจังหวัดเลย ที่มีอุณภูมิต่ํากว่าจังหวัดอื่นๆในภูมิภาคเดียวกัน หนึ่งรวงให้ผลผลิตประมาณ 280-360 เมล็ด มีลักษณะเมล็ดเป็นสีฟางขีดน้ําตาล ไม่มีหางข้าว ด้วยปัจจัยเหล่านี้ ทําให้เมล็ดข้าวเหนียวแดงเมืองเลย มีลักษณะที่แตกต่างกับเมล็ดข้าวเหนียวพันธุ์อื่น ๆ เมื่อนําไปหุงสุกจะมีกลิ่นหอมที่เป็นเอกลักษณ์ สัมผัสนุ่มและมีปริมาณน้ําตาลน้อยกว่าข้าวเหนียวทั่วไป สามารถคงความนุ่มไว้ได้นาน โดยข้าวเหนียวแดงเมืองเลย เป็นสินค้าเกษตรที่ได้รับรางวัลชนะเลิศ อับดับ 1 จาก 90 สายพันธุ์ของข้าวเหนียวที่มีความหอมที่สุด ในงานมหกรรมพันธุ์ข้าวภาคอีสาน และยังได้รับรางวัล อันดับ 3 ประเภทข้าวเหนียว ที่อร่อย เป็นผลิตภัณฑ์เกษตรที่ขึ้นชื่อของจังหวัดเลย สร้างรายได้ให้กับชุมชนอย่างมหาศาล
“นายกรัฐมนตรีรับทราบและส่งเสริมสินค้าเกษตรไทย ให้มีมาตรฐานเทียบเท่าระดับสากล พร้อมมุ่งมั่นในการขยายตลาดของผลิตภัณฑ์ ให้มีช่องทางและโอกาสเข้าถึงตลาดที่หลากหลาย โดยนายกรัฐมนตรีเชื่อมั่นว่าสินค้าเกษตรของไทยให้สามารถเพิ่มคุณค่า และแข่งขันได้ในระดับโลก ซึ่งจะส่งผลสําเร็จที่การพัฒนาเศรษฐกิจของประเทศ สร้างรายได้ให้กับชุมชน เพิ่มความเชื่อมั่นเรื่องคุณภาพของผลิตภัณฑ์ให้กับผู้บริโภค” นายอนุชาฯ กล่าว
ทั้งนี้ วิสาหกิจชุมชนหรือชุมชนท้องถิ่นที่มีสินค้าอัตลักษณ์พื้นถิ่นที่มีคุณลักษณะเฉพาะของ แหล่งภูมิศาสตร์และเป็นสินค้าที่มีคุณภาพมีชื่อเสียง สามารถขอคําปรึกษาเพื่อยื่นคําขอขึ้นทะเบียน GI ได้ที่ ศูนย์บริการประชาชน ชั้น 3 กรมทรัพย์สินทางปัญญา หรือสายด่วนกรมทรัพย์สินทางปัญญา โทร. 1368
รัฐบาลไทย-ข่าวทำเนียบรัฐบาล-​หยุดสงกรานต์ ทำบัตรประจำตัวประชาชนที่รถไฟฟ้าBTS ณ 3 สถานี สะดวกรวดเร็ว จองคิวล่วงหน้าผ่านแอปพลิเคชัน BMA Q
วันพฤหัสบดีที่ 13 เมษายน 2566
13/04/2566
​หยุดสงกรานต์ ทําบัตรประจําตัวประชาชนที่รถไฟฟ้าBTS ณ 3 สถานี สะดวกรวดเร็ว จองคิวล่วงหน้าผ่านแอปพลิเคชัน BMA Q
​หยุดสงกรานต์ ทําบัตรประจําตัวประชาชนที่รถไฟฟ้าBTS ณ 3 สถานี สะดวกรวดเร็ว จองคิวล่วงหน้าผ่านแอปพลิเคชัน BMA Q
นางสาวรัชดา ธนาดิเรก เปิดเผยว่า ช่วงวันหยุดเทศกาลสงกรานต์ ประชาชนที่ต้องการทําบัตรประชาชน สามารถทําบัตรประชาชนได้บนสถานีรถไฟฟ้าบีทีเอส (BTS) ผ่านจุดบริการด่วนมหานครที่กําหนดทั่วกรุงเทพฯ มีค่าใช้จ่ายอยู่ที่ 100 บาท สามารถจองคิวล่วงหน้า ผ่านแอปพลิเคชัน "BMA Q" ดาวน์โหลดฟรี ได้ทั้งสมาร์ทโฟนระบบปฏิบัติการ iOS และ Android และเช็กจํานวนคิวผ่านแอปฯ ดังกล่าวได้แบบเรียลไทม์
นางสาวรัชดา กล่าวว่า สามารถนําบัตรประชาชนใบเดิมไปติดต่อได้เลย ซึ่งระหว่างการทําบัตรประชาชนจะมีขั้นตอนของการสแกนลายนิ้วมือเพื่อยืนยันตัวตน หากใครไม่มีบัตรประชาชน หรือยังไม่เคยมีบัตรประชาชน ต้องการไปทําบัตรครั้งแรก หรือบัตรเดิมหาย ให้นําเอกสารยืนยันตัวตนที่หน่วยงานราชการออกให้ ไปแสดงต่อเจ้าหน้าที่ด้วย เช่น หนังสือเดินทาง, บัตรนักเรียน, เอกสารบัตรหาย เป็นต้น โดยมีจุดบริการด่วนมหานคร (Bangkok Express Service) ให้บริการบนสถานีต่าง ๆ ดังนี้
1. ทําบัตรประชาชน BTS อุดมสุข : ทางออก 4 (Exit 4) สอบถามข้อมูลเพิ่มเติม โทร. 02-399-3499
2. ทําบัตรประชาชน BTS วงเวียนใหญ่ : ทางออก 1 (Exit 1) สอบถามข้อมูลเพิ่มเติม โทร. 02-440-1604
3. ทําบัตรประชาชน BTS หมอชิต : ทางออก 2 (Exit 2) สอบถามข้อมูลเพิ่มเติม โทร. 02-272-5346
วันเสาร์ - วันอาทิตย์ และวันหยุดนักขัตฤกษ์ : เปิดทําการเวลา 10.00 - 18.00 น. ส่วนวันทําการวันจันทร์ - วันศุกร์ : เปิดให้บริการเวลา 10.00 - 19.00 น.
ทั้งนี้ เพื่อให้ประชาชนได้รับข้อมูลข่าวสารจาก บริษัท ระบบขนส่งมวลชนกรุงเทพ จํากัด (มหาชน) สามารถติดตามได้ที่เว็บไซต์ www.bts.co.th หรือที่ @btsskytrain คลิก bit.ly/2TUzZXH หรือโทร. 02 6177300
รัฐบาลไทย-ข่าวทำเนียบรัฐบาล-​ปลัดกระทรวงวัฒนธรรม เป็นประธานกิจกรรมส่งเสริม สืบสาน และอนุรักษ์ขนบธรรมเนียมประเพณีไทย เนื่องในวันสงกรานต์ ประจำปี 2566
วันพฤหัสบดีที่ 13 เมษายน 2566
​ปลัดกระทรวงวัฒนธรรม เป็นประธานกิจกรรมส่งเสริม สืบสาน และอนุรักษ์ขนบธรรมเนียมประเพณีไทย เนื่องในวันสงกรานต์ ประจําปี 2566
​ปลัดกระทรวงวัฒนธรรม เป็นประธานกิจกรรมส่งเสริม สืบสาน และอนุรักษ์ขนบธรรมเนียมประเพณีไทย เนื่องในวันสงกรานต์ ประจําปี 2566
ปลัดกระทรวงวัฒนธรรม เป็นประธานกิจกรรมส่งเสริม สืบสาน และอนุรักษ์ขนบธรรมเนียมประเพณีไทย เนื่องในวันสงกรานต์ ประจําปี 2566
เมื่อวันที่ 11 เมษายน 2566 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานกิจกรรมส่งเสริม สืบสาน และอนุรักษ์ขนบธรรมเนียมประเพณีไทย เนื่องในวันสงกรานต์ ประจําปี 2566 โดยมีนางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม นายชัยพล สุขเอี่ยม อธิบดีกรมการศาสนา นายโกวิท ผกามาศ อธิบดีกรมส่งเสริมวัฒนธรรม นายประสพ เรียงเงิน ผู้อํานวยการสํานักงานศิลปวัฒนธรรมร่วมสมัย นางศศิฑอณร์ สุวรรณมณี หัวหน้าผู้ตรวจราชการกระทรวงวัฒนธรรม ผู้บริหารกระทรวงวัฒนธรรม ข้าราชการและเจ้าหน้าที่ในสังกัดกระทรวงวัฒนธรรม เข้าร่วม ณ โถงชั้น 1 อาคารวัฒนธรรมวิศิษฏ์ กระทรวงวัฒนธรรม
ในโอกาสนี้ ผู้บริหาร ข้าราชการ และเจ้าหน้าที่กระทรวงวัฒนธรรม ได้ร่วมกันรดน้ําดําหัว เพื่อขอพร ที่ปรึกษากระทรวงวัฒนธรรม ปลัดกระทรวงวัฒนธรรม ตลอดจนผู้ทรงคุณวุฒิ เพื่อความเป็นสิริมงคล
รัฐบาลไทย-ข่าวทำเนียบรัฐบาล-กรมการจัดหางาน อบรม 181 แรงงานไทย เตรียมส่งทำงาน เกาหลีใต้ ญี่ปุ่น  ไต้หวัน ฮ่องกง เดนมาร์ก
วันพฤหัสบดีที่ 13 เมษายน 2566
13/04/2566
กรมการจัดหางาน อบรม 181 แรงงานไทย เตรียมส่งทํางาน เกาหลีใต้ ญี่ปุ่น  ไต้หวัน ฮ่องกง เดนมาร์ก
วันที่ 12 เมษายน 2566  นายไพโรจน์ โชติกเสถียร อธิบดีกรมการจัดหางาน ตรวจเยี่ยมให้กําลังใจพร้อมให้โอวาทแก่แรงงานไทย จํานวน 181คน
ที่เข้ารับการอบรมก่อนเดินทางไปทํางานสาธารณรัฐเกาหลี ญี่ปุ่น ไต้หวัน ฮ่องกง และเดนมาร์ก โดยมีผู้บริหารกรมการจัดหางาน ผู้แทนบริษัทจัดหางาน เจ้าหน้าที่ที่เกี่ยวข้อง ร่วมพิธี ณ กองบริหารแรงงานไทยไปต่างประเทศ ห้องอบรมคนหางานก่อนไปทํางานต่างประเทศ ชั้น 11 อาคารสํานักงานประกันสังคมกรุงเทพมหานครพื้นที่ 3 เขตดินแดง กรุงเทพฯ
นายไพโรจน์กล่าวว่า การอบรมคนหางานก่อนเดินทางไปทํางานต่างประเทศเป็นการเตรียมความพร้อมให้แรงงานไทยได้มีความรู้เข้าใจขั้นตอนการไปทํางานในต่างประเทศและปฏิบัติได้ถูกต้อง ทราบเงื่อนไขตามสัญญาจ้างงาน สภาพการจ้าง และขนบธรรมเนียม วัฒนธรรม ประเพณี กฎหมาย ภาษา มีความพร้อมในการทํางานและเกิดความมั่นใจ โดยในวันนี้มีจํานวนผู้เข้ารับการอบรมทั้งสิ้น 181 คน จําแนกตามประเทศปลายทาง ได้แก่ สาธารณรัฐเกาหลี 116 คน ไต้หวัน 45 คน เดนมาร์ก 13 คน ญี่ปุ่น 6 คน และฮ่องกง 1 คน โดยผู้เข้ารับการอบรมฯ ที่เดินทางไปสาธารณรัฐเกาหลีซึ่งมีจํานวนมากที่สุดในวันนี้ เป็นแรงงานกลุ่มทักษะฝีมือ วีซ่า E7 ตําแหน่งงานช่างเชื่อมในอุตสาหกรรมอู่ต่อเรือ ในส่วนของไต้หวันเดินทางไปทํางานในโรงงานอุตสาหกรรม/ก่อสร้าง เดนมาร์ก และญี่ปุ่นในตําแหน่งช่างไม้ และฮ่องกงในตําแหน่งแม่บ้าน โดยผู้เข้ารับการอบรมทั้งหมดจะเดินทางในรูปแบบบริษัทจัดหางานจัดส่ง ซึ่งเป็น 1 ในวิธีการเดินทางที่ถูกต้องตามกฎหมาย 5 วิธี ประกอบด้วย 1.บริษัทจัดหางานจัดส่ง 2.กรมการจัดหางานจัดส่ง 3.เดินทางด้วยตัวเอง 4.นายจ้างในประเทศไทยพาลูกจ้างของตนไปทํางานในต่างประเทศ และ5.นายจ้างในประเทศไทยส่งลูกจ้างของตนไปฝึกงานในต่างประเทศ
ในโอกาสนี้อธิบดีกรมการจัดหางานได้มอบโอวาทและแสดงความยินดีกับแรงงานไทยที่กําลังจะเดินทางไปทํางานต่างประเทศ ฝากข้อคิดให้ทุกคนตั้งใจทํางานและรับผิดชอบงานที่ได้รับมอบหมายให้ดีที่สุด ทุกคนไปทํางานพร้อมชื่อเสียงของประเทศไทย ต้องปฏิบัติตามกฎหมายของประเทศที่ไปทํางาน ไม่ยุ่งเกี่ยวกับยาเสพติด การพนัน รู้จักเก็บออม ตลอดจนเก็บเกี่ยวประสบการณ์จากการทํางาน สิ่งใดที่ดีเป็นประโยชน์ ขอให้จดจําและนํากลับมาใช้ในบ้านเราเพื่อต่อยอดอาชีพในอนาคตต่อไป
“สําหรับผู้ที่สนใจเดินทางไปทํางานต่างประเทศ สามารถติดตามข่าวสารการประกาศรับสมัครได้ที่เว็บไซต์ doe.go.th/overseas และสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด หรือสํานักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694”อธิบดีกรมการจัดหางานกล่าว
ด้านนายสุรศักดิ์ กรุงพลี แรงงานไทยที่เข้ารับการอบรมในวันนี้ กล่าวว่า ตนเป็นช่างเชื่อมที่กําลังจะเดินทางไปทํางานไปทํางานที่เกาหลีใต้ ในโรงงานอู่ต่อเรือ ก่อนหน้านี้เคยเดินทางไปทํางานเป็นช่างเชื่อมอย่างถูกกฎหมายหลายประเทศแล้ว แต่ครั้งนี้เป็นครั้งแรกที่ไปทํางานเกาหลี งานช่างเชื่อมที่เกาหลีรายได้ดีมากเดือนนึงเกือบแสนบาท การไปทํางานไม่ได้ยุ่งยาก แต่ทางการเกาหลีตรวจเอกสารค่อนข้างละเอียด เพราะมีผีน้อยลักลอบไปทํางานมาก ส่งผลให้คนไทยที่จะไปทํางานเกาหลีอย่างถูกกฎหมายถูกตรวจสอบเข้มงวดตามไปด้วย
รัฐบาลไทย-ข่าวทำเนียบรัฐบาล-อธิบดีกรมพัฒน์ ลงพื้นที่โคราชให้กำลังใจเจ้าหน้าที่ตั้งจุดตรวจเช็ครถบริการประชาชน
วันพฤหัสบดีที่ 13 เมษายน 2566
อธิบดีกรมพัฒน์ ลงพื้นที่โคราชให้กําลังใจเจ้าหน้าที่ตั้งจุดตรวจเช็ครถบริการประชาชน
ปลัดแรงงาน มอบหมายให้อธิบดีกรมพัฒนาฝีมือแรงงาน ลงพื้นที่จังหวัดนครราชสีมาร่วมกับรองผู้ว่าราชการจังหวัดนครราชสีมา นายสมเกียรติ วิริยะกุลนันท์ ตรวจเยี่ยมจุดเช็คสภาพรถบริการประชาชนช่วงสงกรานต์ พร้อมให้กําลังใจเจ้าหน้าที่ที่ปฏิบัติงาน
รัฐบาลไทย-ข่าวทำเนียบรัฐบาล-"อนุชา" สั่งการสำนักพุทธประสานวัดเตรียมความพร้อมรับนักท่องเที่ยวเข้าวัดหนาแน่นช่วงสงกรานต์  ขอประชาชนขับขี่ปลอดภัย เมาไม่ขับ ถึงที่หมายโดยสวัสดิภาพ
วันพฤหัสบดีที่ 13 เมษายน 2566
13/04/2566
"อนุชา" สั่งการสํานักพุทธประสานวัดเตรียมความพร้อมรับนักท่องเที่ยวเข้าวัดหนาแน่นช่วงสงกรานต์  ขอประชาชนขับขี่ปลอดภัย เมาไม่ขับ ถึงที่หมายโดยสวัสดิภาพ
"อนุชา" สั่งการสํานักพุทธประสานวัดเตรียมความพร้อมรับนักท่องเที่ยวเข้าวัดหนาแน่นช่วงสงกรานต์  ขอประชาชนขับขี่ปลอดภัย เมาไม่ขับ ถึงที่หมายโดยสวัสดิภาพ
นายอนุชา นาคาศัย รัฐมนตรีประจําสํานักนายกรัฐมนตรี เปิดเผยว่า ช่วงเทศกาลสงกรานต์ประชาชนเดินทางเข้าวัดทําบุญ ขอพรสิ่งศักดิ์สิทธิ์อย่างคึกคัก เพื่อความเป็นสิริมงคลแก่ตัวเองและครอบครัว ซึ่งถือเป็นประเพณีดีงามที่ชาวพุทธถือปฏิบัติมาเป็นระยะเวลานาน ตนในฐานะรัฐมนตรีที่กํากับดูแลสํานักงานพระพุทธศาสนา สั่งการให้มีการเตรียมความพร้อมรองรับประชาชน และนักท่องเที่ยวที่จะเดินทางมาทําบุญ ซึ่งคาดว่าปีนี้วัดจะเป็นสถานที่ที่พุทธศาสนิกชนจํานวนมากนิยมเดินทางภายหลังจากสถานการณ์แพร่พระบาดเชื้อไวรัสโควิด-19 ได้ผ่อนคลายลง ส่งผลให้การท่องเที่ยวทั่วประเทศกลับมาคึกคัก โดยเฉพาะการท่องเที่ยวสายวัฒนธรรม โดยปีนี้หลายจังหวัดได้จัดกิจกรรมเพื่อส่งเสริมการท่องเที่ยว สร้างรายได้ กระตุ้นเศรษฐิจในพื้นที่ได้เป็นอย่างดี อย่างเช่น ในพื้นที่กรุงเทพมหานครได้เปิดพื้นที่เล่นน้ําสงกรานต์ปลอดภัยปลอดเครื่องดื่มแอลกอลฮอล์ จํานวน 40 แห่ง ในพื้นที่ 29 เขต ส่วนที่ จ.เชียงใหม่ มีชาวเชียงใหม่และนักท่องเที่ยวร่วมเข้าวัดทําบุญ และเล่นน้ําสงกรานต์อย่างคึกคักหลังจากที่ไม่ได้จัดงานมาเป็นระยะเวลา 3 ปี จากสถานการณ์โควิด-19 ที่ผ่านมา
"เทศกาลสงกรานต์ เป็นวันหยุดยาว มีประชาชนเดินทางกลับภูมิลําเนาเป็นจํานวนมาก ขอให้ใช้เวลาวันหยุดพักผ่อนอยู่กับครอบครัว ร่วมเข้าวัดทําบุญ ทํากิจกรรมตามประเพณี ในช่วง 7 วันอันตรายนี้ รัฐบาลขอให้ประชาชนเคารพ ปฏิบัติตามกฎจราจร และมีน้ําใจต่อเพื่อนร่วมทาง เพื่อลดการสูญเสียทั้งชีวิตและทรัพย์สินจากอุบัติเหตุทางถนน ขอให้ประชาชนระลึกไว้เสมอว่า "เมาไม่ขับ" ในนามของรัฐบาลขออํานวยพรให้ทุกท่านเดินทางถึงที่หมายโดยสวัสดิภาพ และประสบแต่ความสุขในช่วงเทศกาลสงกรานต์นี้" รัฐมนตรีประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-กรมการขนส่งทางราง ลงพื้นที่ติดตามการดำเนินงานแผนอำนวยความสะดวกประชาชนในการเดินทางระบบขนส่งทางรางช่วงเทศกาลสงกรานต์ 2566
วันพฤหัสบดีที่ 13 เมษายน 2566
กรมการขนส่งทางราง ลงพื้นที่ติดตามการดําเนินงานแผนอํานวยความสะดวกประชาชนในการเดินทางระบบขนส่งทางรางช่วงเทศกาลสงกรานต์ 2566
....
เมื่อวานนี้ (12 เมษายน 2566) นายอธิภู จิตรานุเคราะห์ รองอธิบดีกรมการขนส่งทางราง กระทรวงคมนาคม พร้อมด้วยเจ้าหน้าที่ ลงพื้นที่ติดตามการดําเนินงานตามแผนอํานวยความสะดวกประชาชนในการเดินทางระบบขนส่งทางรางช่วงเทศกาลสงกรานต์ 2565 ณ สถานีกลางกรุงเทพอภิวัฒน์ และรถไฟฟ้าใต้ดินสถานีบางซื่อ เนื่องจากวันนี้เป็นวันทํางานวันสุดท้ายก่อนหยุดยาวเทศกาลสงกรานต์ ซึ่งประชาชนจะเริ่มทะยอยเดินทางท่องเที่ยวและเดินทางกลับภูมิลําเนา รวมทั้งหลังจากการปรับย้ายสถานีต้นทางและปลายทางจากสถานีกรุงเทพ (หัวลําโพง) มายังสถานีกลางกรุงเทพอภิวัฒน์ เป็นครั้งแรกที่สถานีกลางกรุงเทพอภิวัฒน์รองรับผู้โดยสารจํานวนมากช่วงเทศกาล โดยในการลงพื้นที่พบว่า สถานีกลางกรุงเทพอภิวัฒน์มีผู้โดยสารเพิ่มขึ้นจากช่วงเวลาปกติ แต่สามารถบริหารจัดการเป็นไปด้วยความเรียบร้อย และไม่มีผู้โดยสารตกค้างภายในสถานีกลางกรุงเทพอภิวัฒน์ ทั้งนี้ ได้มีการหารือกับผู้ให้บริการถึงการเตรียมความพร้อมต่าง ๆ ภายในสถานี เช่น การจัดเก้าอี้เสริมในพื้นที่พักคอยผู้โดยสาร การปรับปรุงห้องน้ําภายในสถานีให้พร้อมใช้งาน การเพิ่มเจ้าหน้าที่ตรวจตั๋วโดยสารก่อนขึ้นชั้นชานชาลา โดยในระยะยาว ให้เร่งรัดการจัดหาเครื่องตรวจตั๋วโดยสารอัตโนมัติเพื่อให้สามารถตรวจตั๋วโดยสารได้รวดเร็วยิ่งขึ้น ส่วนในด้านการเดินรถ ได้กําชับการรถไฟแห่งประเทศไทยตรวจสอบความพร้อมของเส้นทางรถไฟ เพิ่มเจ้าหน้าที่อํานวยความสะดวก และเฝ้าระวังจุดเสี่ยงและจุดตัดทางรถไฟ และเข้มงวดการตรวจวัดแอลกอฮอล์ของเจ้าหน้าที่ภายในขบวนรถ ตลอดจนจัดตู้เสริมและขบวนรถพิเศษช่วยการโดยสารในเส้นทางที่มีปริมาณการเดินทางหนาแน่น เพื่อรองรับประชาชนในการเดินทางเป็นต้น
กรมการขนส่งทางราง ห่วงใยผู้ใช้บริการระบบรางช่วงวันหยุดเทศกาล และขอให้ทุกท่านเดินทางสะดวก และปลอดภัยในช่วงสงกรานต์สงกรานต์ 2566
รัฐบาลไทย-ข่าวทำเนียบรัฐบาล-นายสรพงศ์ ไพฑูรย์พงษ์ รองปลัดกระทรวงคมนาคม ตรวจความพร้อมการอำนวยความสะดวกและปลอดภัยรองรับการเดินทางของประชาชนในเทศกาลสงกรานต์ 2566 ณ สถานีขนส่งผู้โดยสารกรุงเทพ (สายใต้)
วันพุธที่ 12 เมษายน 2566
นายสรพงศ์ ไพฑูรย์พงษ์ รองปลัดกระทรวงคมนาคม ตรวจความพร้อมการอํานวยความสะดวกและปลอดภัยรองรับการเดินทางของประชาชนในเทศกาลสงกรานต์ 2566 ณ สถานีขนส่งผู้โดยสารกรุงเทพ (สายใต้)
....
วันนี้ (12 เมษายน 2566) เวลา 17.00 น. นายชยธรรม์ พรหมศร ปลัดกระทรวงคมนาคม ได้มอบหมายให้ นายสรพงศ์ ไพฑูรย์พงษ์ รองปลัดกระทรวงคมนาคม และประธานกรรมการบริษัท ขนส่ง จํากัด ตรวจความพร้อมการอํานวยความสะดวกและปลอดภัยรองรับการเดินทางของประชาชนในเทศกาลสงกรานต์ 2566 และให้กําลังใจเจ้าหน้าที่ที่ปฏิบัติงาน ตรวจเยี่ยมจุดตรวจรถโดยสารสาธารณะ (Checking Point) พร้อมพบปะพี่น้องประชาชนที่มาใช้บริการรถโดยสารสาธารณะเดินทางกลับภูมิลําเนา โดยมี นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด เจ้าหน้าที่กรมการขนส่งทางบก และบริษัท ขนส่ง จํากัด (บขส.) ให้การต้อนรับ ณ สถานีขนส่งผู้โดยสารกรุงเทพ (สายใต้) ถนนบรมราชชนนี
นายสรพงศ์ ไพฑูรย์พงษ์ กล่าวว่า ในช่วงเทศกาลสงกรานต์ 2566 มีพี่น้องประชาชนเดินทางกลับภูมิลําเนาและท่องเที่ยวเป็นจํานวนมาก กระทรวงคมนาคมได้เตรียมความพร้อมระบบขนส่งสาธารณะเพื่อให้บริการแก่ประชาชนอย่างเพียงพอ เมื่อวันที่ 11 เมษายน 2566 มีผู้โดยสารเดินทางเที่ยวไป - กลับ จํานวน 87,581 คน ใช้รถโดยสาร (รถ บขส. รถร่วม รถตู้) จํานวน 6,883 เที่ยว แบ่งเป็น การเดินทางเที่ยวไป จํานวน 3,626 เที่ยว มีผู้โดยสารใช้บริการ 50,375 คน ส่วนเที่ยวกลับได้จัดรถโดยสาร จํานวน 3,257 เที่ยว รองรับผู้โดยสารใช้บริการ 38,206 คน โดยจํานวนผู้โดยสารที่เดินทางเป็นไปตามที่ได้คาดการณ์ไว้ สามารถจัดรถโดยสารได้เพียงพอ ไม่มีผู้โดยสารตกค้าง ส่วนการเดินทางในวันนี้ (12 เมษายน 2566) คาดการณ์ว่าจะมีปริมาณผู้โดยสารใช้บริการที่สถานีขนส่งผู้โดยสารกรุงเทพทุกแห่งเป็นจํานวนมาก เนื่องจากเป็นวันสุดท้ายก่อนที่จะหยุดในเทศกาล ซึ่ง บขส. ได้จัดรถโดยสารรองรับการเดินทางของประชาชนได้อย่างเพียงพอ เพื่อไม่ให้มีผู้โดยสารตกค้าง
ทั้งนี้ รองปลัดกระทรวงคมนาคม ได้เน้นย้ําให้มีการเตรียมความพร้อมก่อนการเดินทาง โดยตรวจเช็กรถโดยสารให้อยู่ในสภาพพร้อมใช้งาน ควบคุมความเร็วรถโดยสาร ไม่เกิน 90 กิโลเมตร/ชั่วโมง จัดพนักงานขับรถ 2 คน ในเส้นทางสายยาวที่ใช้เวลาเดินทางเกิน 4 ชั่วโมง ปฏิบัติตามมาตรการป้องกันและควบคุมการแพร่ระบาดของโรคติดเชื้อไวรัส COVID-19 พนักงานขับรถต้องปลอดแอลกอฮอล์และสารเสพติด พร้อมทั้งขอให้ผู้โดยสารเผื่อเวลาเดินทางมาขึ้นรถโดยสารที่สถานีขนส่งก่อนเวลารถออกอย่างน้อย 2 - 3 ชั่วโมง ซื้อตั๋วที่ช่องจําหน่ายตั๋วเท่านั้น และตรวจสอบข้อมูลในตั๋วโดยสาร เช่น เส้นทาง เวลารถออก จุดขึ้นรถทุกครั้ง เพื่อความปลอดภัยในการเดินทาง หากพบปัญหาในการเดินทางให้แจ้งเจ้าหน้าที่ หรือตํารวจที่อยู่ในพื้นที่ทันที หรือ Call Center โทร. 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-​คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสประเพณีสงกรานต์ พุทธศักราช 2566  วันพฤหัสบดีที่ 13 เมษายน 2566
วันพฤหัสบดีที่ 13 เมษายน 2566
13/04/2566
​คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสประเพณีสงกรานต์ พุทธศักราช 2566  วันพฤหัสบดีที่ 13 เมษายน 2566
​คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสประเพณีสงกรานต์ พุทธศักราช 2566 พฤหัสบดีที่ 13 เมษายน 2566
พี่น้องประชาชนชาวไทยที่รักทุกท่าน
เนื่องในโอกาสประเพณีสงกรานต์ พุทธศักราช 2566 ผมขอส่งความรัก ความระลึกถึง และความปรารถนาดีมายังพี่น้องชาวไทยทุกคน ทั้งที่อาศัยอยู่ในประเทศและต่างประเทศ
ห้วงเวลานี้เป็นห้วงเวลาสําคัญที่พี่น้องชาวไทยจะได้ร่วมกันเฉลิมฉลองประเพณีสงกรานต์ ซึ่งถือเป็น “วันขึ้นปีใหม่ไทย” ที่ยึดถือสืบทอดต่อกันมาตั้งแต่สมัยโบราณ ที่สะท้อนถึงวัฒนธรรมอันทรงคุณค่าและวิถีชีวิตอันงดงามของไทยตั้งแต่ในอดีตจวบจนปัจจุบัน และเป็นมรดกทางวัฒนธรรมของชาติที่มีเอกลักษณ์และมีชื่อเสียงเป็นที่รู้จักแพร่หลายไปทั่วโลก
นอกจากนี้ เทศกาลสงกรานต์ยังเป็นเทศกาลแห่งความอบอุ่นที่ประชาชนชาวไทยจะได้ใช้เวลาอันมีค่าร่วมกับครอบครัว พี่น้อง และญาติมิตร อย่างมีความสุข ได้ทํากิจกรรมต่าง ๆ ร่วมกัน ทั้งกิจกรรมทางศาสนา และการรดน้ําดําหัวขอพรบิดา มารดา ญาติผู้ใหญ่ และผู้สูงอายุ เพื่อความสุขสวัสดี เป็นสิริมงคลแก่ชีวิต
ผมหวังเป็นอย่างยิ่งว่าพี่น้องชาวไทยที่รักทุกท่านจะเฉลิมฉลองเทศกาลสงกรานต์นี้ด้วยความเอื้ออาทรและเกื้อกูลต่อกัน มีสติไม่ประมาท และเดินทางกลับภูมิลําเนา ด้วยความปลอดภัย เพื่อทําให้เทศกาลแห่งความอบอุ่นนี้เป็นพลังแห่งการเริ่มต้นด้วยความสดชื่น สมหวังดังใจปรารถนา และมีความสุข พร้อมกันนี้ ผมขอขอบคุณและขอเป็นกําลังใจให้เจ้าหน้าที่และอาสาสมัครทุกท่าน ที่ร่วมปฏิบัติหน้าที่ให้ความช่วยเหลือดูแลความปลอดภัย และอํานวยความสะดวกแก่พี่น้องประชาชน ตลอดจนกองกําลังทุกกองกําลังที่ปฏิบัติหน้าที่ตามแนวชายแดน และในสามจังหวัดชายแดนภาคใต้ในห้วงเทศกาลแห่งความสุขนี้ด้วย
ในโอกาสประเพณีสงกรานต์และวันขึ้นปีใหม่ไทย พุทธศักราช 2566 ผมขออัญเชิญคุณพระศรีรัตนตรัย และอํานาจสิ่งศักดิ์สิทธิ์ทั้งหลาย ที่ทุกท่านเคารพนับถือ อีกทั้ง เดชะพระบารมีแห่งองค์พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี โปรดดลบันดาลประทานพร ให้พี่น้องประชาชนชาวไทยที่รักทุกท่าน ประสบแต่สิ่งอันเป็นมงคล มีความสุข ความเจริญ มีสุขภาพพลานามัยสมบูรณ์แข็งแรง กําลังกาย กําลังใจ และกําลังสติปัญญาที่เข้มแข็ง และขอให้ทุกท่านเดินทางในช่วงเทศกาลสงกรานต์นี้ด้วยความสวัสดิภาพปลอดภัย ปราศจากภยันอันตรายทั้งปวงโดยทั่วกัน
สวัสดีวันสงกรานต์ครับ
รัฐบาลไทย-ข่าวทำเนียบรัฐบาล-ประชาชนเดินทางกลับภูมิลำเนาแน่นหมอชิต 2 บขส. สามารถจัดการเดินรถ ส่งคนเดินทางกว่า 6 หมื่นคน กลับภูมิลำเนาอย่างปลอดภัย พร้อมกำชับสถานีปลายทางดูแลผู้โดยสาร เตรียมรับการเดินทางกลับช่วง
วันพฤหัสบดีที่ 13 เมษายน 2566
ประชาชนเดินทางกลับภูมิลําเนาแน่นหมอชิต 2 บขส. สามารถจัดการเดินรถ ส่งคนเดินทางกว่า 6 หมื่นคน กลับภูมิลําเนาอย่างปลอดภัย พร้อมกําชับสถานีปลายทางดูแลผู้โดยสาร เตรียมรับการเดินทางกลับช่วง
....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยข้อมูลการเดินทางในช่วงเทศกาลสงกรานต์ ปี 2566 ว่า เมื่อวานนี้ ( 12 เมษายน 2566) มีผู้โดยสารเดินทางด้วยรถโดยสารสาธารณะ รวมเที่ยวไป-กลับ  จํานวน 105,067 คน ใช้รถโดยสาร (รถ บขส.,  รถร่วม, รถตู้) จํานวน 8,165 เที่ยว แบ่งเป็นการเดินทางในเที่ยวไป จํานวน 4,328 เที่ยว มีผู้โดยสารใช้บริการ 61,584 คน ส่วนเที่ยวกลับ ใช้รถโดยสาร จํานวน 3,837 เที่ยว รองรับผู้โดยสารใช้บริการ 43,483 คน โดยจํานวนผู้โดยสารเดินทางออกจากกรุงเทพฯ เป็นไปตามที่คาดการณ์ไว้ว่าจะมีผู้โดยสารเดินทางประมาณกว่า 60,000 คน ส่วนการเดินทางในวันนี้ (13 เมษายน 2566) ผู้โดยสารส่วนใหญ่ที่มาใช้บริการที่สถานีขนส่งผู้โดยสารกรุงเทพ (จตุจักร) จะเดินทางในเส้นทางสายสั้น เช่น คลองลาน , สระบุรี , โคราช , ชลบุรี ซึ่งมีรถโดยสารให้บริการเพียงพอ จึงมั่นใจว่าไม่มีผู้โดยสารตกค้าง
กรรมการผู้จัดการใหญ่ บขส. กล่าวเพิ่มเติมว่า ในช่วงเทศกาลสงกรานต์ได้เน้นย้ําให้ทุกหน่วยงานที่เกี่ยวข้องจัดสิ่งอํานวยความสะดวก และจัดรถโดยสารให้เพียงพอให้บริการประชาชนที่จะเดินทางในช่วงเวลาดังกล่าว โดยในเที่ยวกลับของเทศกาลสงกรานต์ บขส. ได้กําชับไปยังนายสถานีเดินรถ ให้เตรียมความพร้อมรองรับการเดินทางตั้งแต่วันที่ 16-18 เมษายน 2566 โดย บขส. คาดการณ์ว่าจะมีผู้ใช้บริการเฉลี่ยวันละ 58,000 คน ใช้รถโดยสาร (รถ บขส., รถร่วม, รถตู้) ประมาณ 3,800 เที่ยว
นอกจากนี้ได้ประสานขอความร่วมมือองค์การขนส่งมวลชนกรุงเทพ (ขสมก.) ผู้ประกอบการรถแท็กซี่ นํารถโดยสารมาให้บริการ ณ บริเวณชานชาลาขาเข้า สถานีขนส่งผู้โดยสารกรุงเทพ (จตุจักร) หรือหมอชิต 2 และได้ประสาน จส.100 และ สวพ.91 ประชาสัมพันธ์ให้รถแท็กซี่มารับผู้โดยสารในช่วงเวลาดังกล่าว รวมทั้ง บขส. ได้จัดรถจักรยานยนต์รับจ้าง ที่ได้ขอเข้ามาให้บริการในสถานีฯ อย่างถูกระเบียบ ไว้อํานวยความสะดวกผู้โดยสารด้วย
อย่างไรก็ดีในช่วงเทศกาลฯ ที่มีผู้เดินทางเป็นจํานวนมาก ขอความร่วมมือผู้โดยสารเพิ่มความระมัดระวังในการเดินทาง เนื่องจากอาจมีกลุ่มมิจฉาชีพเข้ามาฉวยโอกาสหลอกลวงได้ง่าย หากพบปัญหาในการเดินทาง ให้แจ้งเจ้าหน้าที่ หรือตํารวจที่อยู่ในพื้นที่ทันที หรือโทร Call Center 1490 เรียก บขส. ตลอด 24 ชั่วโมง , สายด่วนกรมการขนส่งทางบก 1584
รัฐบาลไทย-ข่าวทำเนียบรัฐบาล-​เข้ม! ปรามเด็กแว้นแข่งรถ! หวั่นสงกรานต์มีเยอะ แจ้งเบาะแสตำรวจจับ รับรางวัล 3,000 บาท
วันพฤหัสบดีที่ 13 เมษายน 2566
13/04/2566
​เข้ม! ปรามเด็กแว้นแข่งรถ! หวั่นสงกรานต์มีเยอะ แจ้งเบาะแสตํารวจจับ รับรางวัล 3,000 บาท
​เข้ม! ปรามเด็กแว้นแข่งรถ! หวั่นสงกรานต์มีเยอะ แจ้งเบาะแสตํารวจจับ รับรางวัล 3,000 บาท
นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า เพื่อให้ช่วงเวลาแห่งการฉลองวันปีใหม่ไทยเป็นไปอย่างปลอดภัยและประชาชนทุกคนมีความสุข รัฐบาลโดยสํานักงานตํารวจแห่งชาติ จึงขอเน้นย้ําเรื่องเมาไม่ขับและการห้ามแข่งรถในทางจราจร หากประชาชนพบเห็นการมั่วสุมแข่งรถสามารถแจ้งข้อมูลหรือเบาะแสแก่เจ้าหน้าที่ตํารวจได้ 3 ช่องทาง คือ 1)ศูนย์รับแจ้งเหตุฉุกเฉิน โทร.191 2.สายด่วน โทร.1599 และ 3)เพจเฟซบุ๊คศูนย์โซเชียลมีเดีย ศปก.ตร. (ส่งข้อมูล inbox ) พร้อมบันทึกภาพและคลิปเป็นหลักฐาน
ทั้งนี้ เมื่อข้อมูลที่ได้รับแจ้งจากประชาชนสามารถนําไปสู่การจับกุมผู้กระทําความผิดได้ ผู้แจ้งจะได้รับค่าตอบแทน รายละ 3,000 บาท โดยโอนเงินเข้าบัญชีผู้แจ้งโดยตรง ข้อมูล ณ เดือน ก.พ. 2566 มีประชาชนที่ให้ข้อมูลหรือเบาะแสได้รับค่าตอบแทนแล้ว จํานวน 23 ราย เป็นเงิน 69,000 บาท
ส่วนการทํางานของเจ้าหน้าที่ตํารวจ โดยเฉพาะพื้นที่ที่มีสถิติการร้องเรียนและการจับกุมในปริมาณมาก ได้มีการกวดขันตรวจสอบการกระทําความผิดทุกช่องทาง เช่น คลิปแข่งรถ การขับรถที่ไม่คํานึงถึงความปลอดภัย ร้านค้าออนไลน์ และดําเนินการควบคู่ไปกับการตรวจตราแหล่งมั่วสุม จุดนัดหมาย ร้านดัดแปลงสภาพรถ ร้านแต่งรถซิ่ง และร้านขายท่อไอเสียที่ไม่ได้มาตรฐาน ฯลฯ
รัฐบาลไทย-ข่าวทำเนียบรัฐบาล-กรมการจัดหางาน พร้อมให้บริการประชาชน ผ่าน e-Service ติดต่อราชการสะดวก ง่าย ไม่เว้นวันหยุดสงกรานต์
วันศุกร์ที่ 14 เมษายน 2566
14/04/2566
กรมการจัดหางาน พร้อมให้บริการประชาชน ผ่าน e-Service ติดต่อราชการสะดวก ง่าย ไม่เว้นวันหยุดสงกรานต์
อธิบดีกรมการจัดหางาน ชี้ช่องทางบริการประชาชนผ่านระบบ e-service กรมการจัดหางาน  ขึ้นทะเบียนว่างงาน ขอรับสิทธิสําหรับผู้พิการตามมาตรา 35 และค้นหางานเบ็ดเสร็จในจุดเดียว
นายไพโรจน์ โชติกเสถียร อธิบดีกรมการจัดหางานเปิดเผยว่า ในช่วงเทศกาลสงกรานต์ปี 2566 มีวันหยุดราชการติดต่อกันหลายวัน บางท่านอาจเดินทางกลับภูมิลําเนา พักผ่อนอยู่บ้าน หรือถือโอกาสท่องเที่ยวตามจังหวัดต่าง ๆ แต่ไม่ว่าจะเดินทางไปที่ไหน หากพี่น้องประชาชนต้องการใช้บริการของกรมการจัดหางานในช่วงวันหยุดเทศกาลสงกรานต์นี้ สามารถใช้บริการผ่านระบบ e-Service ที่เว็บไซต์ e-service.doe.go.th ซึ่งเชื่อมต่อระบบออนไลน์ทุกระบบของกรมการจัดหางานไว้ในจุดเดียว ให้ประชาชนที่ต้องการติดต่อขอรับบริการตามภารกิจต่าง ๆ ของกรมการจัดหางาน เข้าใช้งานอย่างสะดวกสบายด้วยบัตรประชาชนเพียงใบเดียว เพียงลงทะเบียนด้วยเลขประจําตัวประชาชน 13 หลัก ยืนยัน และพิสูจน์ตัวตน โดยใช้ข้อมูลจากบัตรประจําตัวประชาชน
ปัจจุบันกรมการจัดหางานรวบรวมแพลตฟอร์มให้บริการไว้ถึง 6 แพลตฟอร์ม ดังนี้
1.แพลตฟอร์ม “ไทยมีงานทํา” ให้บริการสําหรับผู้ต้องการหางานทํา หรือนายจ้าง/สถานประกอบการที่ต้องการหาคนทํางาน
2.แพลตฟอร์ม “การขึ้นทะเบียนและรายงานตัวผู้ประกันตนกรณีว่างงาน” สําหรับผู้ประกันตน ตามมาตรา 33
3.แพลตฟอร์ม “การให้และขอรับสิทธิสําหรับผู้พิการตามมาตรา 35”
4.แพลตฟอร์ม “จัดหางานไปต่างประเทศ”
5.แพลตฟอร์ม “การทดสอบความพร้อมทางอาชีพ”
6.แพลตฟอร์ม “ระบบต่ออายุใบอนุญาตทํางานคนต่างด้าว 4 สัญชาติ ทางอิเล็กทรอนิกส์”
“กรมการจัดหางานให้ความสําคัญกับการลดความเหลื่อมล้ําในการเข้าถึงข้อมูล การบริการ และสวัสดิการของภาครัฐสําหรับประชาชน จึงยกระดับการให้บริการประชาชนผ่านบริการอิเล็กทรอนิกส์ภาครัฐ รับบริบทสังคมที่เปลี่ยนแปลงตามเทคโนโลยี โดยพร้อมให้บริการคนหางาน ผู้ว่างงาน ผู้พิการ และคนไทยทุกคนที่ประสงค์มีงานทํา รวมถึงนายจ้าง/สถานประกอบการที่ต้องการรับสมัครคนเข้าทํางาน อํานวยความสะดวกให้ผู้ประกอบการที่จ้างแรงงานข้ามชาติ ได้เข้าถึงบริการภาครัฐที่สะดวก รวดเร็ว ใช้บริการได้ทุกที่ ทุกเวลา และไม่มีค่าใช้จ่ายเพิ่มเติม”อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย รัฐบาลเดินหน้าพัฒนาโครงสร้างพื้นฐานคมนาคม เพื่อความสะดวกและปลอดภัย รองรับดูแลนักท่องเที่ยว ควบคู่พัฒนาชีวิตความเป็นอยู่ของประชาชน
วันศุกร์ที่ 14 เมษายน 2566
14/04/2566
​โฆษกรัฐบาลเผย รัฐบาลเดินหน้าพัฒนาโครงสร้างพื้นฐานคมนาคม เพื่อความสะดวกและปลอดภัย รองรับดูแลนักท่องเที่ยว ควบคู่พัฒนาชีวิตความเป็นอยู่ของประชาชน
​โฆษกรัฐบาลเผย รัฐบาลเดินหน้าพัฒนาโครงสร้างพื้นฐานคมนาคม เพื่อความสะดวกและปลอดภัย รองรับดูแลนักท่องเที่ยว ควบคู่พัฒนาชีวิตความเป็นอยู่ของประชาชน
วันนี้ (14 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ภายหลัง เกาะกระดาน จังหวัดตรัง ได้รับการจัดอันดับให้เป็นชายหาดที่ดีที่สุดอันดับ 1 ของโลกจากเว็บไซต์ World Beach Guide ทําให้เกาะกระดานได้รับความสนใจจากนักท่องเที่ยวจองที่พักในช่วงเทศกาลสงกรานต์จนไม่มีที่พักว่าง ทั้งนี้ เพื่อเพิ่มศักยภาพ พัฒนาพื้นที่ในประเทศ ตลอดจนเพื่อเชื่อมโยงโครงข่ายคมนาคมของประเทศ รัฐบาล โดยกรมเจ้าท่า ได้ดําเนินการก่อสร้าง ปรับปรุงท่าเรือปากเมง จังหวัดตรัง จนแล้วเสร็จ และนายกรัฐมนตรีได้ เป็นประธานในพิธีเปิด "ท่าเรือปากเมง เปิดประตูสู่อันดามัน" เมื่อวันที่ 16 พฤศจิกายน 2564 ที่ผ่านมา
โฆษกประจําสํานักนายกรัฐมนตรี กล่าวว่า ท่าเรือปากเมง เป็นท่าเรือเพื่อการท่องเที่ยวและคมนาคมทางน้ําที่สําคัญในจังหวัดตรัง เป็นท่าเรือเพื่อการท่องเที่ยวและคมนาคมทางน้ําที่สําคัญในจังหวัดตรัง และยังเป็น 1 ในเส้นทางตามแผนพัฒนาท่าเรือเส้นทาง “วงแหวนอันดามัน” เพื่อเชื่อมโยงการเดินทางทางอากาศ ทางบก และทางน้ํา ของจังหวัดกระบี่ พังงา และภูเก็ต สร้างรายได้ให้ภาคธุรกิจ การท่องเที่ยว ตลอดจนชุมชน สนับสนุนนโยบายของประเทศให้เกิดความมั่นคง มั่งคั่ง และยั่งยืน
ทั้งนี้ เกาะกระดานเป็น 1 ใน 7 ของเกาะที่อยู่ในความดูแลของอุทยานแห่งชาติหาดเจ้าไหม ซึ่งภายหลังการประกาศการจัดอันดับ หน่วยงานที่เกี่ยวข้องได้ร่วมกันประชุม และจัดเตรียมเจ้าหน้าที่เอาไว้คอยดูแลรักษาความปลอดภัยให้กับนักท่องเที่ยว พร้อมคอยแนะนําให้ความรู้เกี่ยวกับการท่องเที่ยวเชิงอนุรักษ์ และขอความร่วมมือผู้ประกอบการและทุกคนในพื้นที่ให้ช่วยกันอนุรักษ์ทรัพยากรทางธรรมชาติ เพื่อไม่ให้ส่งผลกระทบต่อทรัพยากรและสัตว์ทะเล
โฆษกประจําสํานักนายกรัฐมนตรียังกล่าวเพิ่มเติมว่า รัฐบาลพัฒนาโครงสร้างพื้นฐานคมนาคม เชื่อมโยงการเดินทางทางอากาศ ทางบก และทางน้ํา อย่างต่อเนื่อง โดยคํานึงถึงสภาพอากาศภูมิประเทศ รวมถึงสภาวะแวดล้อมธรรมชาติ ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กําชับและสั่งการให้หน่วยงานที่เกี่ยวข้องเร่งพัฒนาโครงสร้างพื้นฐานคมนาคม เพื่อความสะดวกและความปลอดภัย รองรับนักท่องเที่ยว และพัฒนาชีวิตความเป็นอยู่ของประชาชน
“รัฐบาลยินดีที่สถานที่ท่องเที่ยวในประเทศไทยได้รับเลือกในการจัดอันดับ ซึ่งส่งผลดีกับการท่องเที่ยว สร้างรายได้ให้ภาคธุรกิจ ตลอดจนชุมชนเป็นอย่างมาก โดยรัฐบาลมีแนวทางการทํางานอย่างต่อเนื่อง ในการปรับปรุง และพัฒนาโครงสร้างพื้นฐานคมนาคม ให้ได้มาตรฐาน และมีความปลอดภัย พร้อมรองรับนักท่องเที่ยว และเพื่อวิถีชีวิตที่ดีขึ้นของประชาชน” นายอนุชาฯ กล่าว
รัฐบาลไทย-ข่าวทำเนียบรัฐบาล-รองอธิบดีกรมเจ้าท่า ด้านปฏิบัติการ ตรวจความพร้อมเรือท่องเที่ยวรองรับการบริการประชาชนช่วงเทศกาลสงกรานต์
วันศุกร์ที่ 14 เมษายน 2566
รองอธิบดีกรมเจ้าท่า ด้านปฏิบัติการ ตรวจความพร้อมเรือท่องเที่ยวรองรับการบริการประชาชนช่วงเทศกาลสงกรานต์
...
วันที่ 14 เมษายน 2566 นายวิเชียร เปมานุกรรักษ์ รองอธิบดีกรมเจ้าท่า ด้านปฏิบัติการ ตรวจความพร้อมเรือท่องเที่ยวรองรับการบริการประชาชนช่วงเทศกาลสงกรานต์ พร้อมด้วยนายภูเมศ สุขม่วง ผู้อํานวยการสํานักงานเจ้าท่าภูมิภาคที่ 1 และนายพงษ์ธร ชํานิกุล ผู้อํานวยการสํานักงานเจ้าท่าภูมิภาคสาขาเชียงใหม่ ณ ท่าเทียบเรือวัดชัยมงคล
ปัจจุบันท่าเรือวัดชัยมงคล มีเรือให้บริการประชาชนและนักท่องเที่ยว ประมาณกว่า 10 ลํา จํานวนเที่ยวเรือ ประมาณ 10 เที่ยว นักท่องเที่ยวประมาณ 60 - 70 คน ต่อวัน ส่วนใหญ่เป็นนักท่องเที่ยวต่างชาติ ในการนี้ รองอธิบดี ฯ ได้กล่าวให้กําลังใจและอวยพรเจ้าหน้าที่ในการปฏิบัติงานช่วงเทศกาลสงกรานต์ ร่วมกันขับเคลื่อนการทํางานตามนโยบายกระทรวงคมนาคมและกรมเจ้าท่า และได้เน้นย้ําผู้ประกอบการให้นักท่องเที่ยวสวมใส่เสื้อชูชีพตลอดการเดินทางทางน้ํา เพื่อความปลอดภัย
รัฐบาลไทย-ข่าวทำเนียบรัฐบาล-ทส. ลงนามก่อสร้างสวนสัตว์แห่งใหม่ คลองหก คาดแล้วเสร็จปี 2570 หวังเป็นสวนสัตว์ที่ทันสมัยระดับนานาชาติ
วันศุกร์ที่ 14 เมษายน 2566
ทส. ลงนามก่อสร้างสวนสัตว์แห่งใหม่ คลองหก คาดแล้วเสร็จปี 2570 หวังเป็นสวนสัตว์ที่ทันสมัยระดับนานาชาติ
ทส. ลงนามก่อสร้างสวนสัตว์แห่งใหม่ คลองหก คาดแล้วเสร็จปี 2570 หวังเป็นสวนสัตว์ที่ทันสมัยระดับนานาชาติ
ทส. ลงนามก่อสร้างสวนสัตว์แห่งใหม่ คลองหก คาดแล้วเสร็จปี 2570 หวังเป็นสวนสัตว์ที่ทันสมัยระดับนานาชาติ
เมื่อวันที่ 12 เมษายน 2566 เวลา 15.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานในพิธีลงนามสัญญาจ้างโครงการก่อสร้างสวนสัตว์แห่งใหม่ ขององค์การสวนสัตว์แห่งประเทศไทย ที่ได้รับพระราชทานโฉนดที่ดินเนื้อที่ 300 ไร่ บริเวณคลองหก ตําบลรังสิต อําเภอธัญบุรี จังหวัดปทุมธานี จัดสร้างเป็นสวนสัตว์แห่งใหม่และเป็นสํานักงานขององค์การสวนสัตว์แห่งประเทศไทย โดยมี นายธเนศพล ธนบุณยวัฒน์ เลขานุการ รมว.ทส. และนายอรรถพร ศรีเหรัญ ผู้อํานวยการองค์การสวนสัตว์แห่งประเทศไทย เข้าร่วมในพิธี ณ ห้องประชุม ชั้น 2 สํานักงานองค์การสวนสัตว์แห่งประเทศไทย กรุงเทพฯ โดยโครงการก่อสร้างสวนสัตว์แห่งใหม่นี้ได้รับงบประมาณในการก่อสร้างจากคณะรัฐมนตรีในวงเงินงบประมาณ 10,974.65 ล้านบาท มีระยะเวลาในการก่อสร้าง 5 ปี ตั้งแต่ปีงบประมาณ พ.ศ. 2566 – 2570 โดยแบ่งระยะเวลาการดําเนินงานเป็น 2 ระยะ
โอกาสนี้ รมว.ทส. ได้มอบนโยบายในการดําเนินงานก่อสร้างสวนสัตว์แห่งใหม่ โดยขอให้น้อมนําแนวทางตามหลักปรัชญาเศรษฐกิจพอเพียงมาเป็นแนวทางในการก่อสร้างสวนสัตว์แห่งนี้ เพื่อให้การดําเนินงานเป็นไปด้วยความรอบคอบ แล้วเสร็จตามกรอบระยะเวลา ก่อให้เกิดการใช้งบประมาณแผ่นดินอย่างคุ้มค่า มีประสิทธิภาพ และเกิดประโยชน์สูงสุด ทั้งนี้ ขอให้การปฏิบัติงานในทุกขั้นตอนเป็นไปตามกฎหมายและระเบียบอย่างเคร่งครัด เกิดความโปร่งใส เป็นไปตามหลักธรรมาภิบาล ตามที่ได้เข้าร่วมโครงการข้อตกลงคุณธรรมเป็นหน่วยงานแรกของปีงบประมาณ 2566 และได้ลงนามบันทึกข้อตกลงคุณธรรมร่วมกับองค์กรต่อต้านคอร์รัปชัน (ประเทศไทย) ไปแล้วตั้งแต่ 4 ตุลาคม 2565
และหวังเป็นอย่างยิ่งว่า สวนสัตว์แห่งนี้จะเป็น ศูนย์กลางแห่งการเรียนรู้แห่งใหม่ของประเทศไทยในอนาคต ด้วยการเป็นสวนสัตว์ที่ทันสมัยในระดับนานาชาติ มีพื้นที่และสภาพแวดล้อมที่เหมาะสมกับธรรมชาติของสัตว์ มีการจัดการด้านสวัสดิภาพสัตว์ที่ดี นําเทคโนโลยีดิจิทัลและระบบบริหารจัดการอัจฉริยะมาใช้ รวมถึงมีระบบบริหารจัดการน้ํา การใช้พลังงานสะอาด และระบบการจัดการของเสียที่ดี เพื่อไม่ให้เกิดผลกระทบต่อสิ่งแวดล้อม มีระบบรักษาความปลอดภัยแก่นักท่องเที่ยว เพื่อให้เป็นแหล่งนันทนาการที่รองรับการท่องเที่ยวเชิงอนุรักษ์ที่เป็นมิตรกับสิ่งแวดล้อมต่อไป
รัฐบาลไทย-ข่าวทำเนียบรัฐบาล-บขส.เผยช่วงเทศกาลสงกรานต์ 11-13 เม.ย.ที่ผ่านมา ประชาชนเดินทางกลับภูมิลำเนาตามเป้าหมาย ไม่มีผู้โดยสารตกค้าง
วันศุกร์ที่ 14 เมษายน 2566
บขส.เผยช่วงเทศกาลสงกรานต์ 11-13 เม.ย.ที่ผ่านมา ประชาชนเดินทางกลับภูมิลําเนาตามเป้าหมาย ไม่มีผู้โดยสารตกค้าง
....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม  เปิดเผยว่า เมื่อวานนี้ (13 เม.ย.66) ตัวเลขผู้โดยสารเดินทางในช่วงเทศกาลสงกรานต์ ยังคงเป็นไปตามคาดการณ์ โดยมีผู้โดยสารเดินทางเที่ยวไป-กลับ จํานวน 84,352 คน ใช้รถโดยสาร (รถ บขส., รถร่วม, รถตู้) จํานวน 7,709 เที่ยว แบ่งเป็นการเดินทางเที่ยวไป จํานวน 3,790 เที่ยว มีผู้โดยสารใช้บริการ 42,634 คน ส่วนเที่ยวกลับ ได้จัดรถโดยสาร จํานวน 3,919 เที่ยว รองรับผู้โดยสารใช้บริการ 41,718 คน  โดย บขส.สามารบริหารจัดการเดินรถ ส่งผู้โดยสารทุกคนกลับภูมิลําเนาด้วยความเรียบร้อย ปลอดภัย และไม่มีผู้โดยสารตกค้าง
กรรมการผู้จัดการใหญ่ บขส. กล่าวเพิ่มเติมว่า สําหรับการเดินทางในเที่ยวกลับคาดการณ์ว่า ประชาชนจะทยอยเดินทางตั้งแต่วันที่ 16-18 เมษายน 2566 เฉลี่ยวันละ 58,000 คน ใช้รถโดยสารประมาณวันละ 3,800 เที่ยว โดยได้กําชับไปยังนายสถานีเดินรถทั่วประเทศ และเจ้าหน้าที่ บขส. ที่เกี่ยวข้อง จัดเตรียมความพร้อม ทั้ง พนักงานประจํารถ สถานีขนส่ง รถโดยสารให้เพียงพออํานวยความสะดวกประชาชนในการเดินทางกลับเข้ากรุงเทพมหานคร และกําชับให้ปฎิบัติตามมาตรการความปลอดภัยของกระทรวงคมนาคม ในการดูแลประชาชนตลอดเทศกาลฯ ด้วย ทั้งนี้ เพื่อช่วยบรรเทาและลดความแออัดในการเข้าใช้สถานีขนส่งฯ บขส. ขอเชิญชวนผู้โดยสาร ร่วมโครงการ “ลด 10% ไปก่อน - กลับทีหลัง” สําหรับสมาชิก บขส. Card ที่ซื้อตั๋วโดยสารผ่านช่องทางออนไลน์ Application : E-ticket, Website บขส. : https://tcl99web.transport.co.th เดินทางระหว่างวันที่ 18 - 24 เมษายน 2566 จะได้รับส่วนลดค่าตั๋วโดยสาร 10% (ไม่รวมค่าธรรมเนียม) พร้อมทั้งรับคะแนนสะสมคูณ 2 ทันที นอกจากนี้ประชาชนที่มีสิทธิ์บัตรสวัสดิการแห่งรัฐ สามารถนําสิทธิ์มาซื้อตั๋วโดยสารของ บขส.ได้ในวงเงิน 750 บาทต่อเดือน ที่หน้าช่องจําหน่ายตั๋วของ บขส.ทั่วประเทศ
อย่างไรก็ดี ขอความร่วมมือประชาชนที่เดินทาง ให้ซื้อตั๋วโดยสารที่ช่องจําหน่ายตั๋ว ณ สถานีขนส่งฯ หรือสถานีเดินรถ ของ บขส. , ร้าน 7-Eleven เคาน์เตอร์เซอร์วิสทุกสาขา หรือตัวแทนจําหน่ายตั๋วของ บขส. สอบถามข้อมูลการเดินทางเพิ่มเติมได้ที่ ช่องจําหน่ายตั๋ว บขส.ทั่วประเทศ หรือ โทร Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-บริษัทยักษ์ใหญ่มือถือหนุนแรงงาน ฝึกทักษะการซ่อมบำรุงพร้อมมอบมือถือใช้พัฒนาทักษะฝีมือ 40 เครื่อง
วันเสาร์ที่ 22 เมษายน 2566
บริษัทยักษ์ใหญ่มือถือหนุนแรงงาน ฝึกทักษะการซ่อมบํารุงพร้อมมอบมือถือใช้พัฒนาทักษะฝีมือ 40 เครื่อง
กรมพัฒนาฝีมือแรงงาน มอบวุฒิบัตรการันตีผู้ผ่านการฝึกอบรมช่างซ่อมบํารุงโทรศัพท์เคลื่อนที่ ณ  บริษัท ไทยซัมซุง อิเลคโทรนิคส์ จํากัด  พร้อมรับมอบโทรศัพท์มือถือ 40 เครื่อง มูลค่ารวมกว่าแสนบาทเพื่อใช้ประโยชน์ในราชการ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม TasteAtlas จัดอันดับให้อาหารไทย เมนูส้มตำ และ พล่ากุ้ง ติดอันดับ ที่ 6 และ 9 ในอันดับเมนูสลัดที่ดีที่สุดในโลก 10 Best Rated SALADS in the World
วันเสาร์ที่ 22 เมษายน 2566
22/04/2566
โฆษกรัฐบาลเผย นายกฯ ปลื้ม TasteAtlas จัดอันดับให้อาหารไทย เมนูส้มตํา และ พล่ากุ้ง ติดอันดับ ที่ 6 และ 9 ในอันดับเมนูสลัดที่ดีที่สุดในโลก 10 Best Rated SALADS in the World
เสริมสร้างอัตลักษณ์อาหารไทย ในเวทีโลก
วันนี้ (22 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับผลการจัดอันดับอาหารไทย จาก TasteAtlas เว็บไซต์รวบรวมสูตรอาหารและรีวิวจากนักวิจารณ์อาหารทั่วโลก ในการจัดอันดับ 10 Best Rated SALADS in the World (2023) หรือ เมนูสลัดที่ดีที่สุดในโลก ซึ่งผลการจัดอันดับ มี 2 เมนูอาหารไทย ที่ติดอันดับในครั้งนี้ ได้แก่ อันดับ 6 ส้มตํา และ อันดับ 9 พล่ากุ้ง
โฆษกประจําสํานักนายกรัฐมนตรี กล่าวว่า 10 Best Rated SALADS in the World จัดอันดับโดยการใช้ผลคะแนนจากนักรีวิวทั่วโลก ประกาศเมื่อวันที่ 27 มีนาคม 2566 สําหรับเมนูส้มตํา ที่ได้รับอันดับ 6 ในการจัดอันดับครั้งนี้ ทางเว็บไซต์ได้ให้คํานิยามว่า ส่วนผสมของเมนูส้มตํา ประกอบไปด้วย มะละกอดิบที่ฝานเป็นเส้นบางๆ ถั่วลิสง ถั่วฝักยาว มะเขือเทศ กุ้งแห้ง รวมถึงวัตถุดิบอื่นๆตามต้องการ ผสมด้วยซอสที่มี ส่วนประกอบกระเทียม พริก น้ําปลา น้ําตาลปี๊ป น้ํามะนาว หรือ น้ํามะขาม โดยเมนูนี้มีรสชาติเผ็ดหวาน และ เปรี้ยว พบได้มากในภาคอีสานของประเทศไทย เมนูส้มตํามีหลากหลายประเภทขึ้นอยู่กับส่วนผสม ถือเป็นเมนูสลัดที่เรียบง่ายได้รับความนิยม และเป็นเมนูมีในร้านอาหารไทยทั่วโลก โดยรับประทานเป็นอาหารจานหลัก กินเป็นกับข้าว หรือรับประทานร่วมกับอาหารประเภทโปรตีนชนิดอื่นๆ
สําหรับเมนูพล่ากุ้ง ที่ได้อันดับ 9 ในการจัดอันดับครั้งนี้ ทางเว็บไซต์ได้ให้คํานิยามว่า เป็นยํากุ้งสด มีรสชาติเผ็ดเปรี้ยว โดยมีส่วนประกอบ ได้แก่ กุ้ง ตะไคร้ หอมแดง ผักกาด ใบมะกรูด ผักชี และ ใบสะระแหน่ ราดด้วยซอสที่ทําจาก พริก และ น้ํามะนาว ซึ่งเมนูนี้สามารถปรับเปลี่ยนรูปแบบได้หลากหลายประเภทเช่นเดียวกัน สามารถเพิ่มวัตถุดิบ และ ส่วนผสมอื่นๆได้ตามต้องการ โดยเมนูนี้มีรสชาติจัดจ้าน และหอมเครื่องสมุนไพรไทย
"นายกรัฐมนตรียินดีชื่นชมอาหารไทยที่ได้รับการจัดอันดับอย่างต่อเนื่อง แสดงถึงความโดดเด่นทางด้านวัฒนธรรมอาหารที่หลากหลายและเป็นที่นิยม โดยอาหารไทยผ่านการผสมผสานวัตถุดิบ ทั้งสมุนไพร เครื่องเทศ ที่มีเอกลักษณ์ มีสรรพคุณที่เป็นประโยชน์ต่อร่างกาย และมีคุณค่าทางโภชนาการ ตลอดจนมีรสชาติที่กลมกล่อมครบรส ทั้งนี้ นายกรัฐมนตรี ขอบคุณ ผู้ที่เกี่ยวข้องในธุรกิจด้านอาหาร ที่ยังคงรักษาคุณค่าอัตลักษณ์ของอาหารไทยจนสร้างชื่อเสียงต่อประเทศเสมอมา" นายอนุชาฯ กล่าว
รัฐบาลไทย-ข่าวทำเนียบรัฐบาล-“ทิพานัน”เผยประกันสังคมเตรียมจ่ายผลประโยชน์ทดแทน 10.2 ล้านบาท ดูแลผู้ประกันตนบาดเจ็บ-เสียชีวิต จากอุบัติเหตุช่วงสงกรานต์ พร้อมแนะผู้ประกันตนประสบอันตราย เจ็บป่วยจากการทำงาน แจ้งผ่านระบบ E- Compensate
วันเสาร์ที่ 22 เมษายน 2566
22/04/2566
“ทิพานัน”เผยประกันสังคมเตรียมจ่ายผลประโยชน์ทดแทน 10.2 ล้านบาท ดูแลผู้ประกันตนบาดเจ็บ-เสียชีวิต จากอุบัติเหตุช่วงสงกรานต์ พร้อมแนะผู้ประกันตนประสบอันตราย เจ็บป่วยจากการทํางาน แจ้งผ่านระบบ E- Compensate
“ทิพานัน”เผยประกันสังคมเตรียมจ่ายผลประโยชน์ทดแทน 10.2 ล้านบาท ดูแลผู้ประกันตนบาดเจ็บ-เสียชีวิต จากอุบัติเหตุช่วงสงกรานต์ พร้อมแนะผู้ประกันตนประสบอันตราย เจ็บป่วยจากการทํางาน แจ้งผ่านระบบ E- Compensate
วันนี้(22 เม.ย. 66)น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ห่วงใยผู้ใช้แรงงานและมุ่งยกระดับสิทธิประโยชน์และสวัสดิการของผู้ใช้แรงงานให้ได้มาตรฐาน เพื่อคุณภาพชีวิตที่ดีขึ้นของผู้ใช้แรงงานและการพัฒนาประเทศ ทั้งนี้ ได้รับรายงานจากนายสุชาติ ชมกลิ่น รัฐมนตรีว่าการกระทรวงแรงงาน ว่าในช่วงเทศกาลสงกรานต์ที่ผ่านมา ระหว่างวันที่ 11-17 เมษายน 2566 มีผู้ประกันตนได้รับบาดเจ็บและเสียชีวิตในช่วงเทศกาลสงกรานต์ที่ผ่านมา ซึ่งสาเหตุหลัก มาจากการเกิดอุบัติเหตุทางจราจร การขับขี่ยานพาหนะในขณะมึนเมา และขับขี่ยวดยานด้วยความประมาท จํานวน 2,041 ราย โดยสํานักงานประกันสังคม ได้ประมาณการค่ารักษาพยาบาลเป็นจํานวนเงิน 5,053,618.89 บาท และกรณีเสียชีวิตจากอุบัติเหตุทางถนน จํานวน 70 ราย ประมาณการประโยชน์ทดแทนกรณีตายและเงินบําเหน็จ ชราภาพ ที่ผู้มีสิทธิจะได้รับจํานวนเงิน 5,170,966.63 บาท รวมเป็นจํานวนเงินทั้งสิ้น 10,224,585.52 บาท
น.ส.ทิพานัน กล่าวว่า จึงขอแจ้งเตือนผู้ประกันตน และทายาทผู้มีสิทธิ สามารถยื่นขอรับประโยชน์ทดแทนได้ภายใน 2 ปี นับตั้งแต่วันที่ประสบอุบัติเหตุ หรือเสียชีวิต ได้ที่สํานักงานประกันสังคมกรุงเทพมหานครพื้นที่ทั้ง 12 แห่ง/จังหวัด/สาขา/ ใกล้บ้าน หากมีข้อสงสัยสามารถสอบถามรายละเอียดเพิ่มเติมได้ที่ www.sso.go.th หรือสอบถามข้อมูลสายด่วน 1506 ให้บริการตลอด 24 ชั่วโมง
รองโฆษกประจําสํานักนายกรัฐมนตรี กล่าวว่า นอกจากนี้ในส่วนกรณีผู้ประกันตนที่ ประสบอันตรายและเจ็บป่วยจากการทํางาน สามารถแจ้งการประสบอันตรายหรือการเจ็บป่วยจากการทํางาน กับสํานักงานประกันสังคมเพื่อให้กองทุนเงินทดแทนเข้ามาดูแลได้ ผ่านระบบ E- Compensate จากกองทุนเงินทดแทน สํานักงานประกันสังคมได้ด้วยวิธีการง่ายๆ เพียงคลิกเข้าไปที่เว็บไซต์สํานักงานประกันสังคม www.sso.go.th เลือกหัวข้อ SSO e-Service จากนั้นก็เข้าสู่ระบบแล้วทําตามขั้นตอนเท่านั้น ก็สามารถแจ้งประสบอันตรายจากการทํางาน เพื่อได้รับการพิจารณาวินิจฉัยการประสบอันตรายและได้รับเงินทดแทน สะดวก รวดเร็ว ประหยัดเวลา และค่าใช้จ่ายในการเดินทาง
รัฐบาลไทย-ข่าวทำเนียบรัฐบาล-โฆษก สธ. เผยผลวิจัยการฝังเข็มร่วมนวดทุยหนา ช่วยลดความปวดในผู้ป่วยโรคกระดูกคอเสื่อม องศาเคลื่อนไหวของคอเพิ่มขึ้น
วันเสาร์ที่ 22 เมษายน 2566
โฆษก สธ. เผยผลวิจัยการฝังเข็มร่วมนวดทุยหนา ช่วยลดความปวดในผู้ป่วยโรคกระดูกคอเสื่อม องศาเคลื่อนไหวของคอเพิ่มขึ้น
โฆษกกระทรวงสาธารณสุข เผย ผลงานวิจัยตีพิมพ์ในวารสารวิชาการสาธารณสุข ใช้การฝังเข็มร่วมกับการนวดทุยหนาเสริมประสิทธิภาพการรักษาผู้ป่วยโรคกระดูกคอเสื่อม ช่วยลดระดับความปวด กล้ามเนื้อบริเวณคอ บ่า ไหล่ สะบัก คลายตัว
โฆษกกระทรวงสาธารณสุข เผย ผลงานวิจัยตีพิมพ์ในวารสารวิชาการสาธารณสุข ใช้การฝังเข็มร่วมกับการนวดทุยหนาเสริมประสิทธิภาพการรักษาผู้ป่วยโรคกระดูกคอเสื่อม ช่วยลดระดับความปวด กล้ามเนื้อบริเวณคอ บ่า ไหล่ สะบัก คลายตัว องศาการเคลื่อนไหวคอเพิ่มขึ้นทุกทิศทาง ค่าบ่งชี้การไหลเวียนเลือดทางห้องปฏิบัติการดีขึ้นชี้เป็นอีกทางเลือกในการรักษาควบคู่กับการทํากายภาพบําบัดและปรับพฤติกรรมตามหลักการยศาสตร์
นพ.รุ่งเรือง กิจผาติ หัวหน้าที่ปรึกษาระดับกระทรวง (นพ.ทรงคุณวุฒิระดับ 11) และโฆษกกระทรวงสาธารณสุข ในฐานะประธานคณะกรรมการMIU (MOPH Intelligence Unit)เปิดเผยว่า กระทรวงสาธารณสุขมีนโยบายในการพัฒนาระบบบริการสุขภาพ 19 สาขา ซึ่งหนึ่งในนั้นคือ สาขาการแพทย์แผนไทยและการแพทย์ผสมผสาน โดยคณะสาธารณสุขศาสตร์ มหาวิทยาลัยพะเยา ได้ทําการศึกษาวิจัยการใช้ศาสตร์การแพทย์แผนจีน และได้รับการตีพิมพ์เผยแพร่ในวารสารวิชาการสาธารณสุข โดยใช้การฝังเข็มร่วมกับการนวดทุยหนา ในการรักษาผู้ป่วยโรคกระดูกคอเสื่อม (Cervical Spondylosis)ซึ่งพบบ่อยในกลุ่มผู้สูงอายุ จากการเสื่อมสภาพของหมอนรองกระดูกและข้อต่อบริเวณกระดูกสันหลังส่วนคอ และยังพบผู้ป่วยเพิ่มขึ้นอย่างต่อเนื่อง จากการก้มเล่นสมาร์ทโฟน นั่งทํางานเป็นระยะเวลานาน ร่วมกับการใช้ท่าทางไม่เหมาะสม ทําให้กระดูกสันหลังและคอโค้งงอ ผิดรูป หมอนรองกระดูกและข้อต่อกระดูกคอค่อยๆ เสื่อม ส่งผลให้การเคลื่อนไหวผิดปกติ มีอาการปวดบริเวณคอ บ่า ไหล่ สะบัก และอาจปวดร้าวลงแขน มือและปลายนิ้วมือ
“ผลการวิจัยในกลุ่มตัวอย่าง 674 ราย ที่รักษาโรคกระดูกคอเสื่อม ด้วยการนวดทุยหนาโดยวิธีกด คลึง ถู บีบ ดัด หรือกลิ้ง ที่บริเวณต้นคอ บ่า ไหล่ สะบักและจุดปวด รวมถึงตําแหน่งจุดฝังเข็มที่สําคัญจากนั้นฝังเข็มที่จุดฝังเข็มบริเวณต้นคอระหว่างกระดูกคอข้อที่ 2-7 (C2-C7) จุดปวด (Trigger Point)จุดบนเส้นลมปราณ และเสริมจุดฝังเข็มตามอาการ พบว่า ผู้ป่วยมีระดับความปวดลดลง องศาการเคลื่อนไหวของคอเพิ่มขึ้นทุกทิศทาง มีคุณภาพชีวิตเพิ่มขึ้น และผลการตรวจค่าบ่งชี้การไหลเวียนเลือดทางห้องปฏิบัติการดีขึ้น เมื่อเทียบกับก่อนการรักษา” นพ.รุ่งเรืองกล่าว
นายแพทย์รุ่งเรืองกล่าวต่อว่า การรักษาด้วยการฝังเข็มร่วมกับการนวดทุยหนา เป็นการใช้หลักธรรมชาติบําบัดและตามศาสตร์การแพทย์แผนจีน เน้นการปรับสมดุลร่างกาย ซึ่งมีความปลอดภัยและไม่พบผลข้างเคียที่ก่อให้เกิดอันตรายต่อร่างกายทั้งในระยะสั้นและระยะยาว โดยอาจพบเพียงรอยช้ํา กล้ามเนื้ออักเสบจากการนวดหรืออ่อนเพลียได้ในผู้ป่วยบางราย และอาการจะหายเป็นปกติภายใน 1-2 สัปดาห์ ขึ้นอยู่กับสภาพร่างกายของแต่ละบุคคลจึงสามารถใช้เป็นอีกหนึ่งทางเลือกในการรักษาที่ช่วยให้ผู้ป่วยมีคุณภาพชีวิตดีขึ้น และยังสามารถนําไปพัฒนาวิธีการรักษาโรคกระดูกคอเสื่อมที่มีความปลอดภัยได้ โดยมีข้อแนะนําให้มีการติดตามผลการรักษาทุก 3 เดือนเพื่อศึกษาระยะเวลาอาการกําเริบของโรคในระยะยาว รวมทั้งดําเนินการควบคู่กับการทํากายภาพบําบัดและปรับพฤติกรรมตามหลักการยศาสตร์ (ergonomics)เพื่อเสริมประสิทธิภาพการรักษาให้ดียิ่งขึ้น
******************************** 22เมษายน 2566
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี โครงการศูนย์ BCG Farming เกาะสมุย ประสบความสำเร็จ สร้างผลผลิตทางการเกษตรที่ตอบโจทย์ผู้บริโภคยุคใหม่
วันเสาร์ที่ 22 เมษายน 2566
โฆษกรัฐบาลเผย นายกฯ ยินดี โครงการศูนย์ BCG Farming เกาะสมุย ประสบความสําเร็จ สร้างผลผลิตทางการเกษตรที่ตอบโจทย์ผู้บริโภคยุคใหม่
ยกระดับศักยภาพชุมชนในพื้นที่อย่างยั่งยืน
วันนี้ (22 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบความคืบหน้าของโครงการศูนย์ BCG Farming ณ อําเภอเกาะสมุย จังหวัดสุราษฎร์ธานี ซึ่งปัจจุบันเป็นพื้นที่ต้นแบบให้ชุมชนในพื้นที่ รวมถึงพื้นที่อื่น ๆ ให้สามารถศึกษาดูงาน บูรณาการแนวคิด BCG ผ่านการใช้วิทยาศาสตร์และเทคโนโลยีเพื่อพัฒนาพื้นที่ สร้างความยั่งยืนให้กับชุมชน และสามารถขยายผลไปยังภาคส่วนอื่น ๆ ได้ในอนาคต
โฆษกประจําสํานักนายกรัฐมนตรีกล่าวว่า โครงการศูนย์ BCG Farming เป็นการต่อยอดผลงานวิจัยและนวัตกรรมจาก สํานักงานการวิจัยแห่งชาติ (วช.) สถาบันวิจัยวิทยาศาสตร์และเทคโนโลยีแห่งประเทศไทย (วว.) ภายใต้กระทรวงการอุดมศึกษา วิทยาศาสตร์ วิจัยและนวัตกรรม ใช้ศักยภาพของพื้นที่เกาะสมุย จังหวัดสุราษฎร์ธานี ที่เป็นเมืองท่องเที่ยวชั้นนําของประเทศและมีความต้องการผลผลิตและผลิตภัณฑ์ทางการเกษตรจํานวนมาก ให้เป็นพื้นที่ต้นแบบ BCG Farming สร้างแหล่งเรียนรู้ทางการเกษตรแนวใหม่ โดยมีวิทยาลัยอาชีวศึกษาภาวนาโพธิคุณ เป็นพื้นที่ปฏิบัติการหลัก ซึ่งเน้นการให้ชุมชนพึ่งพาตนเองครบวงจร ตั้งแต่การสร้างผลผลิต การพัฒนาผลิตภัณฑ์ จนถึงการบริโภคเพื่อส่งขายระดับพรีเมียมให้ธุรกิจท่องเที่ยว โดยปัจจุบันมีการดําเนินการผ่านกิจกรรมต่าง ๆ เช่น
- การปลูกข้าวอุดมซีลีเนียม ซึ่งเป็นแร่ธาตุที่ช่วยเสริมสร้างภูมิคุ้มกัน มีการถ่ายทอดองค์ความรู้การผลิตข้าวอุดมซีลีเนียมและการผลิตปุ๋ยอินทรีย์เคมีเสริมซีลีเนียม โดยใช้วัตถุดิบมูลสัตว์ที่เลี้ยงภายในวิทยาลัยฯ จัดทํานาข้าวซีลีเนียม 7 แปลง ในพื้นที่ประมาณ 3 ไร่ ซึ่งขณะนี้ได้เก็บเกี่ยวข้าวแล้ว นอกจากนี้ของเหลือทิ้งจากกระบวนการผลิตข้าว คือ ฟางข้าว ที่มีปริมาณซีลีเนียมสูง สามารถนําไปต่อยอดเพาะเห็ดเศรษฐกิจได้ เช่น เห็ดนางรมเทา และเห็ดนางรมฮังการี
- การสร้างโรงเรือนปลูกพืชปลอดสาร มีการปลูกพืชในระบบโรงเรือน เช่น การปลูกพืชแบบไร้ดินหรือไฮโดรโปรนิกส์ ตลอดจนพัฒนาระบบการปลูกพืชมูลค่าสูง
- การเพาะเลี้ยงปลาน้ําจืด สร้างรายได้ให้เกษตรกรด้วยการแปรรูปผลิตผลที่ได้จากปลา โดยเฉพาะปลาดุกอุย ได้แก่ ไส้กรอกปลา ปลายอ กุนเชียงปลา ไส้อั่วปลา ลูกชิ้นปลา รวมถึงกุนเชียงปลาดุกไขมันต่ํา ซึ่งเป็นการใช้ข้าวไรซ์เบอรี่และคีนัวที่ผ่านกระบวนการเอ็กซ์ทรูชั่นทดแทนไขมันเพื่อลดปริมาณไขมัน รวมทั้งใช้วิธีการบรรจุแบบสุญญากาศเพื่อยืดอายุการเก็บรักษา เพื่อส่งเสริมการตลาดผลิตภัณฑ์ให้เป็นที่ยอมรับของผู้บริโภค
“นายกรัฐมนตรีขอบคุณการจัดทําโครงการดังกล่าว เป็นอีกหนึ่งเสียงสะท้อนความสําเร็จที่ต่อยอดจากการบูรณาการแนวคิด BCG ที่รัฐบาลเน้นย้ํา เป็นตัวอย่างการประยุกต์แนวคิด BCG ให้เป็นรูปธรรมผ่านการใช้เทคโนโลยีและนวัตกรรม เพื่อพัฒนาผลผลิตและผลิตภัณฑ์ สร้างการมีส่วนร่วมของชุมชนในพื้นที่ให้สร้างผลผลิตทางเกษตรแบบครบวงจร สามารถพึ่งพาตนเอง และต่อยอดไปถึงการขยายโอกาสทางการตลาดเพื่อตอบโจทย์ผู้บริโภคยุคใหม่ สร้างรายได้กลับคืนสู่ชุมชนได้อย่างยั่งยืน รวมทั้งสามารถเป็นโครงการนําร่องให้กับพื้นที่อื่น ๆ ได้” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเปิดเผย ปี 2565 ไทยครองแชมป์อันดับ 1 ส่งออกผลไม้ไปจีน ด้านพาณิชย์เตรียมผลักดันการส่งออกผลไม้สดไปจีนเพิ่มขึ้น
วันเสาร์ที่ 22 เมษายน 2566
22/04/2566
โฆษกรัฐบาลเปิดเผย ปี 2565 ไทยครองแชมป์อันดับ 1 ส่งออกผลไม้ไปจีน ด้านพาณิชย์เตรียมผลักดันการส่งออกผลไม้สดไปจีนเพิ่มขึ้น
รองรับฤดูกาลผลิตผลไม้ไทยปี 2566
วันนี้ (22 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงสถานการณ์การส่งออกผลไม้ไทยไปยังจีน โดยในปี 2565 ไทยครองแชมป์อันดับ 1 ประเทศที่จีนนําเข้าผลไม้มูลค่าสูงสุด ด้านกระทรวงพาณิชย์นําทีมสํารวจด่านโม่ฮาน เพื่อหารือการขจัดอุปสรรค และอํานวยความสะดวกการส่งออกผลไม้ไทย
โฆษกประจําสํานักนายกรัฐมนตรีกล่าวว่า ประเทศจีนเป็นตลาดส่งออกผลไม้ที่สําคัญของไทย และยังคงมีแนวโน้มเติบโตอย่างต่อเนื่อง สอดคล้องกับข้อมูลของกระทรวงพาณิชย์ที่พบว่า ตัวเลขการนําเข้าส่งออกผลไม้ทั้งหมดของจีนในปี 2565 มีมูลค่ารวมทั้งสิ้น 14,600 ล้านเหรียญสหรัฐ และไทยเป็นอันดับ 1 ของประเทศที่จีนนําเข้าผลไม้มูลค่าสูงสุด โดยปริมาณการนําเข้าอยู่ที่ 2.17 ล้านตัน คิดเป็นมูลค่า 4,900 ล้านเหรียญสหรัฐ เพิ่มขึ้นร้อยละ 3.72 โดยผลไม้ที่จีนนิยมนําเข้า สูงสุด 5 อันดับแรก คือ กล้วยหอม มะพร้าวอ่อน ทุเรียน แก้วมังกร และลําไย โดยจีนนําเข้าทุเรียนไทยร้อยละ 95 ของการนําเข้าทุเรียนทั้งหมด และนําเข้ามะพร้าวอ่อนถึง 523,000 ตัน มากที่สุดเป็นอันดับ 1 ของปริมาณการนําเข้าทั้งหมด
ทั้งนี้ รายงานจากกระทรวงพาณิชย์ด้านการส่งออกผลไม้ไทยไปจีนมีทั้งแบบสด แช่แข็ง แห้ง แปรรูป โดยส่งออกผ่าน 3 ทาง คือ ทางเรือ 51% ทางบก 48% และทางอากาศโดยเครื่องบิน 0.54% ซึ่งการขนส่งทางบกเป็นเส้นทางผู้ส่งออกไทยนิยมมากขึ้น เพราะมีต้นทุนขนส่งที่ถูกกว่า นอกจากนี้ ปลัดกระทรวงพาณิชย์ได้นําทีมผู้บริหารเดินทางเยือนมณฑลยูนนาน ประเทศจีน เพื่อสํารวจด่านบกโม่ฮาน และด่านรถไฟโม่ฮาน ในระหว่างวันที่ 27-29 มี.ค. ที่ผ่านมา ซึ่งได้หารือกับผู้บริหารระดับสูงภาครัฐและเอกชน เพื่อแลกเปลี่ยนข้อมูลทางการค้าการลงทุน ปัญหาและอุปสรรค และร่วมกันวางแผนการขยายตลาดการส่งออกสินค้า บริการ และการลงทุนของไทยในตลาดจีน ตลอดจนหาแนวทางความร่วมมือถึงการอํานวยความสะดวกในการส่งออกผลไม้ไทยเข้าสู่ตลาดจีน รองรับฤดูกาลผลิตผลไม้ไทยปี 2566 ที่กําลังจะออกสู่ตลาด
“ข้อมูลตัวเลขการนําเข้าที่เพิ่มสูงขึ้นอย่างต่อเนื่องสะท้อนให้เห็นว่าตลาดผลไม้ของจีนยังคงมีความต้องการผลไม้จากทั่วโลก และยังคงเป็นตลาดบริโภคผลไม้ขนาดใหญ่ ซึ่งถือเป็นโอกาสสําคัญของเกษตรกรและผู้ประกอบการของไทยในการพัฒนาคุณภาพผลไม้ ตั้งแต่กระบวนการผลิตจนถึงการส่งออก โดยรัฐบาลได้อํานวยความสะดวกและหารือกับหน่วยงานที่เกี่ยวข้องทั้งภายในประเทศและต่างประเทศ เพื่อผลักดันการส่งออกผลไม้สดไปจีนให้เพิ่มขึ้น รวมถึงรัฐบาลให้ความสําคัญกับการเร่งแก้ไขให้การขนส่งมีประสิทธิภาพคงคุณภาพสินค้าได้มากขึ้น” นายอนุชาฯ กล่าว
รัฐบาลไทย-ข่าวทำเนียบรัฐบาล-เชิญชวนร่วมกิจกรรม “ชุมชนอาเซียนใต้ร่มพระบรมโพธิสมภาร” เรียนรู้ความหลากหลายทางวัฒนธรรม บนแผ่นดินไทย ถึง 25 เม.ย.นี้
วันเสาร์ที่ 22 เมษายน 2566
22/04/2566
เชิญชวนร่วมกิจกรรม “ชุมชนอาเซียนใต้ร่มพระบรมโพธิสมภาร” เรียนรู้ความหลากหลายทางวัฒนธรรม บนแผ่นดินไทย ถึง 25 เม.ย.นี้
เชิญชวนร่วมกิจกรรม “ชุมชนอาเซียนใต้ร่มพระบรมโพธิสมภาร” เรียนรู้ความหลากหลายทางวัฒนธรรม บนแผ่นดินไทย ถึง 25 เม.ย.นี้
วันที่ 22 เม.ย.66 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาลขอเชิญชวนประชาชน ร่วมกิจกรรม “ชุมชนอาเซียนใต้ร่มพระบรมโพธิสมภาร” ประจําปี 2566 จัดโดยศูนย์วัฒนธรรมอาเซียน กระทรวงวัฒนธรรม ระหว่างวันที่ 21 - 25 เม.ย. 2566 ณ ศูนย์วัฒนธรรมอาเซียน หอศิลป์ร่วมสมัยราชดําเนิน กรุงเทพฯ นําเสนอความหลากหลายทางวัฒนธรรมของประเทศไทย ผ่านประวัติความเป็นมาของชุมชนต่างๆ โดยเผยแพร่องค์ความรู้การตั้งถิ่นฐานของชุมชนอาเซียนดั้งเดิมในกรุงเทพฯ 6 กลุ่ม ได้แก่ เขมร ญวน พม่า มอญ ลาว และมุสลิม พร้อมนําเสนออัตลักษณ์ ขนบประเพณีของชุมชนอาเซียนที่อยู่อาศัยภายใต้ร่มพระบรมโพธิสมภาร อย่างร่มเย็นเป็นสุขตั้งแต่อดีตจวบจนปัจจุบัน
น.ส.ไตรศุลี กล่าวว่า ความพิเศษของกิจกรรม “ชุมชนอาเซียนใต้ร่มพระบรมโพธิสมภาร” ประจําปี 2566 คือการลงไปสัมผัสกับชุมชนเก่าแก่ อย่างเช่น กิจกรรมนั่งรถตุ๊กตุ๊กไฟฟ้าไปยังชุมชนมุสลิม ย่านบางลําพู เพื่อเรียนรู้เรื่องราวชุมชนมุสลิมผ่านอาคารสถาปัตยกรรม ทั้งบ้านตึกดิน ถนนสิบสามห้าง มัสยิดจักรพงษ์ และสีสันของอาหารในย่านบางลําพู พร้อมรับฟังการบรรยาย “ชุมชนอาเซียนใต้ร่มพระบรมโพธิสมภาร” จากวิทยากร ผศ.ดร. สิงหนาท แสงสีหนาท ผู้อํานวยการศูนย์เชื่อมโยงอาเซียนด้านการออกแบบเมืองและสรรค์สร้าง คณะสถาปัตยกรรม มหาวิทยาลัยศิลปากร , ดร.นิพัทธ์ชนก นาจพินิจ ผู้เชี่ยวชาญด้านวัฒนธรรมอาหาร มหาวิทยาลัยสวนดุสิต
น.ส.ไตรศุลี กล่าวว่า กิจกรรม “ชุมชนอาเซียนใต้ร่มพระบรมโพธิสมภาร” จะทําให้เห็นถึงความหลากหลายทางวัฒนธรรม เชื้อสาย วิถีการดํารงชีวิต ขนบธรรมเนียมประเพณี ในแผ่นดินไทยนับแต่อดีตจนถึงปัจจุบัน เพื่อให้เกิดการเรียนรู้ ความเข้าใจเกี่ยวกับประวัติศาสตร์และวัฒนธรรม ก่อให้เกิดความรัก ความสามัคคี และความภาคภูมิใจในความเป็นไทย พร้อมกันนี้ ยังเป็นการกระตุ้นเศรษฐกิจฐานรากและฟื้นฟูการท่องเที่ยวเชิงวัฒนธรรมด้วย